Document ID: 32013R0441

KOMISJONI RAKENDUSMÄÄRUS (EL) nr 441/2013,
7. mai 2013,
millega muudetakse või tunnistatakse kehtetuks teatavad määrused kaupade klassifitseerimise kohta kombineeritud nomenklatuuris
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
ning arvestades järgmist:
(1)
Teatavad määrused kaupade klassifitseerimise kohta, mis on vastu võetud määrusega (EMÜ) nr 2658/87 kehtestatud kombineeritud nomenklatuuri ühtse kohaldamise tagamiseks, osutavad koodidele või märkustele, mida ei ole enam olemas või mis ei kehti enam. Seepärast tuleks neid muuta, et võtta arvesse asjakohaseid kehtivaid koode ja märkusi.
(2)
Teatavates muudes määrustes sätestatud kaupade klassifitseerimine on muutunud tarbetuks või ei ole enam asjakohane või kehtiv, seda muu hulgas ka kaupade kirjelduste ja kaupadega seotud harmoneeritud süsteemi või kombineeritud nomenklatuuri koodide muudatuste tõttu. Seetõttu tuleks neid määrusi muuta või need kehtetuks tunnistada.
(3)
Käesoleva määrusega ettenähtud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse I lisa tabeli 2. veerus esitatud määruseid muudetakse vastavalt kõnealusele lisale.
Artikkel 2
Käesoleva määruse II lisa tabeli 2. veerus esitatud määrust muudetakse vastavalt kõnealusele lisale.
Artikkel 3
Käesoleva määruse III lisas loetletud määrused tunnistatakse kehtetuks.
Artikkel 4
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. mai 2013

Labels: 3